Folketing
2007-04-26

Jeg vil godt se, om jeg kunne blive lidt klogere her under debatten, det er jo altid rart. Jeg kan konstatere, at hr. Troels Ravn nok nærmest er enig med Socialdemokraternes formand, fru Helle Thorning-Schmidt, i, at tørklæder ikke er af det gode. Så langt tror jeg jeg kan kloge mig over, hvad hr. Troels Ravn har sagt. Men betyder det, hr. Troels Ravn sagde, at Socialdemokraterne ikke har nogen holdning til det? Det virker noget forvirrende, når Socialdemokraterne sætter en ordfører op på talerstolen her i dag, der ikke kan svare på, hvad Socialdemokraternes holdning er til det simple spørgsmål, som fru Helle Thorning-Schmidt har rejst, nemlig at hun ikke bryder sig om de her tørklæder. Så kan hr. Troels Ravn ikke gøre os alle sammen klogere på, hvad Socialdemokraterne mener? Det er vel ikke for meget forlangt. (Kort bemærkning).